CELEX: 62013CA0341
Language: da
Date: 2014-09-17 00:00:00
Title: Sag C-341/13: Domstolens dom (Tredje Afdeling) af 17. september 2014 — Cruz & Companhia Lda mod Instituto de Financiamento da Agricultura e Pescas, IP (IFAP) (anmodning om præjudiciel afgørelse fra Supremo Tribunal Administrativo r — Portugal) (Præjudiciel forelæggelse — beskyttelse af EU’s finansielle interesser — forordning (EF, Euratom) nr. 2988/95 — artikel 3 — retsforfølgning af uregelmæssigheder — Den Europæiske Udviklings- og Garantifond for Landbruget (EUGFL) — tilbagesøgning af eksportrestitutioner, der er uberettiget opnået — forældelsesfrist — anvendelse af en længere national forældelsesfrist — almindelig forældelsesfrist — administrative foranstaltninger og sanktioner)

24.11.2014   
            
            
               DA
            
            
               Den Europæiske Unions Tidende
            
            
               C 421/13
            
         Domstolens dom (Tredje Afdeling) af 17. september 2014 — Cruz & Companhia Lda mod Instituto de Financiamento da Agricultura e Pescas, IP (IFAP) (anmodning om præjudiciel afgørelse fra Supremo Tribunal Administrativo r — Portugal)
   (Sag C-341/13) (1)
   
   ((Præjudiciel forelæggelse - beskyttelse af EU’s finansielle interesser - forordning (EF, Euratom) nr. 2988/95 - artikel 3 - retsforfølgning af uregelmæssigheder - Den Europæiske Udviklings- og Garantifond for Landbruget (EUGFL) - tilbagesøgning af eksportrestitutioner, der er uberettiget opnået - forældelsesfrist - anvendelse af en længere national forældelsesfrist - almindelig forældelsesfrist - administrative foranstaltninger og sanktioner))
   2014/C 421/17
   Processprog: portugisisk
   
      Den forelæggende ret
   
   Supremo Tribunal Administrativo
   
      Parter i hovedsagen
   
   
      Sagsøger: Cruz & Companhia Lda
   
      Sagsøgt: Instituto de Financiamento da Agricultura e Pescas, IP (IFAP)
   
      Konklusion
   
   
               1)
            
            
               Artikel 3 i Rådets forordning (EF, Euratom) nr. 2988/95 af 18. december 1995 om beskyttelse af De Europæiske Fællesskabers finansielle interesser skal fortolkes således, at den finder anvendelse på retsforfølgning, der indledes af nationale myndigheder mod modtagere af EU-støtte i forlængelse af uregelmæssigheder, der konstateres af den nationale myndighed, der har ansvaret for udbetaling af eksportrestitutioner inden for rammerne af Den Europæiske Udviklings- og Garantifond for Landbruget (EUGFL).
            
         
               2)
            
            
               Den forældelsesfrist, der er fastsat i artikel 3, stk. 1, første afsnit, i forordning nr. 2988/95, finder ikke kun anvendelse på retsforfølgning af uregelmæssigheder, der fører til pålæggelse af administrative sanktioner som omhandlet i forordningens artikel 5, men ligeledes på retsforfølgning, der fører til vedtagelse af administrative foranstaltninger som omhandlet i forordningens artikel 4. Selv om samme forordnings artikel 3, stk. 3, giver medlemsstaterne mulighed for at anvende forældelsesfrister, der er længere end de frister på 4 eller 3 år, der er fastsat i denne artikels stk. 1, første afsnit, og som følger af almindelige retsregler, som var gældende før datoen for den pågældende forordnings vedtagelse, går anvendelsen af en 20-årig forældelsesfrist ud over, hvad der er nødvendigt for at opnå målet om beskyttelse af Unionens finansielle interesser.
            
         
      (1)  EUT C 260 af 7.9.2013.